हालांकि उन्होंने COMCASA के सवाल पर कोई प्रतिक्रिया नहीं दी। भारत-प्रशांत क्षेत्र में समुद्री स्वतंत्रता के लिए भारत-अमेरिका के आह्वान के संदर्भ में हुआ ने कहा, समुद्र में सुरक्षा नौवहन के बारे में हम अंतरराष्ट्रीय कानून में उल्लेखित कानूनी अधिकारों को कायम रखेंगे और हम यह उम्मीद भी करते हैं, कि नौवहन स्वतंत्रता के लिए पक्ष वास्तविक काम करें। टू प्लस टू वार्ता के दौरान भारत और अमेरिका ने स्वतंत्र, खुले और समावेशी हिंद-प्रशांत क्षेत्र के विकास की दिशा में आपस में मिलकर काम करने और अन्य साझेदारों के साथ तालमेल कायम करने की कटिबद्धता का प्रदर्शन किया। टू प्लस टू वार्ता ऐेसे समय में हुई है जब चीन की पीपल्स लिबरेशन आर्मी हिंद प्रशांत क्षेत्र में जोर आजमाइश कर रही है। चीन संसाधनों से समृद्ध पूरे दक्षिण चीन सागर पर दावा करता है। वियतनाम, फिलीपिंस, मलेशिया, ब्रुनेई और ताईवान भी इस क्षेत्र पर अपना अपना दावा करते हैं।